สืบเนื่องจากที่พี่ที่ทำงานแนะนำให้สั่งอาหารกล่องจากร้าน Delibites ไปเลี้ยงแขกในงาน ตอนแรกก็งงว่าร้านไหนไม่กล้าสั่ง พอไปหาในเว็บเลยได้รู้ว่าเป็นแบรนด์ของหวานของร้านเพลินแถววิภาวดี ราคาประมาณกล่องละ 40 บาท ไม่แพงมากและอร่อยจนแขกหลายคนเก็บกลับบ้าน เลยนัดกับแม่อดข้าวกลางวันมาตะลุยกินเค้กที่นี่กันซะเลย

ร้าน Delibites อยู่หน้าร้านเพลินเลย  ไม่ได้มาที่นี่ตั้งนาน ตกแต่งร้านจนจำไม่ได้ บรรยากาศร้านเค้กอบอุ่นมากกัน ไม่วังเวงหรือพลุกพล่านจนเกิดไป คนเดินเข้าออกเรื่อยๆ มาคุยงานก็มี พาครอบครัวมานั่งกินของว่างเล่นๆก็มี

มากัน 3 คน สั่งเค้กไป 3 เครื่องดื่มไปอีก 3 ที่อร่อย ซดแล้วได้อารมณ์ประมาณได้ไปยืนอยู่บนภูเขาแล้วมีพลุเป็นแบ็คกราว คือ Hot Chocolate ขนาดไม่ชอบขมยังต้องยกให้ มีมาชแมลโล่ครีมละลายเป็นฟองนุ่มๆมันส์ๆอยู่ตรงกลาง สั่งเถอะแก้วนี้ ขอร้อง

กินเป็นคนละ 1000 cal ยังไม่พอใจ แอบซื้อพายกลับบ้าน พายที่นี่อร่อยคุ้มมาก แป้งบางไส้แน่น แถมราคาถูกเฟ่อร์ ประมาณ 25-30 บาทต่อชิ้น ซื้อเยอะได้แถมอีก

ดูโดยรวมในเรื่องบรรยากาศ ราคา คุณภาพอาหาร การบริการ ก็ถือว่าคุ้มกับการ(ให้แม่)ขับรถ(พา)มาเยือนนั่ง slow life จิบกาแฟสบายๆ หรือจะเอาหนังสือมานั่งอ่านด้วยก็ได้